ГЮНТЕР КУНЕРТ

НЕКАНЕНИЯТ ГОСТ

Превод от немски: Венцеслав Константинов, —

chitanka.info

1

Сложете до масата стол.

2

Дойде ни гост отдалече

(От варшавските покрайнини),

На масата седна вече,

А думица не размени.

3

Налейте му чаша вино.

4

Краката с парцал омотани,

Две дупки вместо очи,

На шията дълбоки рани

Разказват как бич фучи.

5

Какво ще обича гостът?

6

Мълчеше той като мрака

На бездна в дълбок океан.

После вдигна глава, зачака,

Сякаш отвън позован.

7

Отворете му бързо вратата.

8

Отиде си тихо гостът,

Както угасва свещ.

В чиниите стинеше сосът,

Но въздухът бе горещ.

9

Е, хайде добър апетит!

10

Но с пепелен вкус бе храната

И всички превиха глави;

Не можеха още в лъжата

Съвестта си да крият, уви!

11

Ах, стола махнете оттук.

1965

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги